./data/phi0474/phi001/phi0474.phi001.perseus-lat2.xml
itaque hercule haud mediocriter de communi quodcumque poterat ad se in privatam domum sevocabat; qua in re ita diligens erat quasi ei qui magna fide societatem gererent arbitrium pro socio condemnari solerent  verum his de rebus non necesse habeo dicere ea quae me P  Quinctius cupit commemorare; tametsi causa postulat, tamen quia postulat, non flagitat, praeteribo